سەرچەوەگە ئەرا ئاژانس شەفەق نیوز وت: رویداویگ هاتوچو لەبان ری گشتی لە قەزای بەتحا کەفتە ناوبەین دوو ماشین (ساڵۆن و نیمچە پاس ستاریکس)
کە بویە هوکار زەخمداری  ١١ کەس بەشیگیان زەخمییان سەختە.
دیاری کرد کە ٧ کەس ئیرانی هانە ناو ئەو زەخمدارەیلە کە ئەرا زیارەت چلەی ئیمام حسێن هاتنە، وتیش؛ گشت زەخمدارەیل ئەرا خەسەخانەیگ نزیک بریان.
هەمیش لە زیقار، سەرچەوەگە وتیش: کەسەیلیگ نەناسیاگ گولەی ئار بی جی ئەرا بان ماڵیگ لە قەزای گورمەت بەنی سەعد باشوور پارێزگاگە وەشاننە، و دیاری کرد کە کولەگە کەفتە ناو دیوەخان ماڵەگە، و زەرەد گەورەیگ رەسانە ماڵەگە، وبی زەخمداری کەسیگ.
